b'\n_START_ARTICLE_\nTeodbert Bavarski\n_START_PARAGRAPH_\nTeodbert Bavarski ali Teodo III. iz dinastije Agilolfingov je bil v letih 711 do 716 skupaj z o\xc4\x8detom Teodom II. in brati Grimoaldom, Tasilom in Teobaldom sovladar Bavarske in nekaj \xc4\x8dasa vojvoda vojvodine Bavarska-Salzburg, * 685, \xe2\x80\xa0 po 716.\n_START_SECTION_\n\xc5\xbdivljenje\n_START_PARAGRAPH_\nBil je najstarej\xc5\xa1i sin vojvode Teoda II. Bavarskega in njegove \xc5\xbeene Folhaide. O\xc4\x8detov sovladar je postal leta 702 in kot vojvoda vladal iz Salzburga. Leta 711 je sovladar postal tudi njegov mlaj\xc5\xa1i brat Teobald in Teod II. je izdelal na\xc4\x8drt, kako po svoji smrti razdeliti svojo zapu\xc5\xa1\xc4\x8dino. Malo pred letom 715 je bila delitev opravljena, kateri brat je vladal v katerem delu pa ni znano. Vojvodine sinov so se verjetno ujemale s \xc5\xa1kofijami, ki jih je ustanovil njihov o\xc4\x8de. \xc4\x8ce to dr\xc5\xbei, je imel Teodbert svoj sede\xc5\xbe verjetno v Salzburgu. _NEWLINE_Ko je o\xc4\x8de prenesel oblast na Teodberta, je od njega zahteval prisego, da bo vedno branili Ruperta Salzbur\xc5\xa1kega. Teodbert je z vojsko pomagal tudi langobardskima kraljema Ansprandu (vladal 712) in Liutprandu (vladal 712-744) pri njunem ponovnem osvajanju Italije leta 712. _NEWLINE_Po Teodovi smrti so se bratje sprli in trije od njih so do leta 719 umrli. Po njihovi smrti je oblast v vseh \xc5\xa1tirih vojvodinah prevzel najmlaj\xc5\xa1i brat Grimoald.'